钦定古今图书集成/历象汇编/历法典/第047卷 > 十二律吕以配卦象之图
## 钦定古今图书集成/历象汇编/历法典/第047卷 > 十二律吕以配卦象之图

律象

十二律吕以配卦象。其法自《复》卦一阳生，属子为冬
至；十一月中，《临》卦二阳生，属丑为大寒；十二月中，《泰》
卦三阳生，属寅为雨水；正月中，“《大壮》四阳生，属卯为
春分；二月中，《夬》卦五阳生，属辰为谷雨；三月中，《干》卦
六阳生，属巳为小满；四月中为纯阳”之卦，阳极则阴
生。故《姤》卦一阴生，属午为夏至；五月中，《遁》卦二阴生，
“属未为大暑；六月中，《否》卦三阴生，属申为处暑；七月
中；《观》卦四阴生，属酉为秋分；八月中。《剥》卦五阴生，属
戌为霜降；九月中，《坤》卦六阴生，属亥为小雪；十月中
为纯阴之卦，阴极则阳生，又继以十一月之复焉。”阴
阳消长，如环无端，不特见之卦画之生如此，而卦气
之运亦如此，自然与律之阴阳消长，相为配合。《大传》
所谓“《易》与天地准，故能弥纶天地之道”，于此亦可见
其一端。故十二卦顺四时之气，配四方之位，实与伏
羲六十四卦圆图之位次合。卦气流行之接，卦画对
待之妙，阴阳盛衰消长，相为倚伏之机，备于此十二
月卦中矣。谨按十二律配卦象，其原出于《易纬》，而诸
家所主不一，邵雍已前未闻有图。雍所传《先天图》，盖
出于陈希夷。朱熹谓此图希夷已前原有，但秘而不
传，惟方士辈相传授耳。《参同契》所言是也。今考《参同
契》之文，于《复》则曰“黄锺建子”，《临》则曰“丑之大吕”，《泰》则
曰“辐辏于寅”，辏指太蔟言也；《大壮》则曰“侠列卯门”，侠
指夹锺言也。他卦放此。结之曰：“终坤始复，如循连环。”
此一节文义与《六十四卦圆图》全合，惟与《方图》不合，
疑旧图世远，或传写之误欤？何瑭尝作一图，其卦次
第自上而下，曰：“以伏羲横图竖起观之，则造化在目
中矣。夫坤者地也，故居最下。地之上有山焉，山之上
有水焉，水之上有风焉，风之上有雷焉，雷之上有火
焉，日电之属是也。火之上有泽焉，霄汉之”类是也。泽
之上有天而已，故乾居最上焉，皆自然之次序，非有
所穿凿也。《瑭》又曰：“火阳也，虽附于天而未尝不行于
地；水阴也，虽附于地而未尝不行于天。水火者，天地
之二用也，雨雪霜露，皆泽之类也。”此图旧所未有，实
自瑭始。今推究之，然则八卦横图一数，当从左起，左
阳右阴故也。或疑非逆行乎？曰：非也。自左而右是顺，
从右而左为逆。凡四时五行干支方位，皆由左而后
右，匪惟卦象尔耳。至于书数亦然。故苍颉造书，隶首
作数，下笔布算，先自左方。后世巧者，莫能易之。此造
化自然，非人所为也。故知横图从右起者误矣。《从图》
《横图》《方图》，皆系新作，与旧不同，今列于后。